text: 16-årig tiltalt for voldtægt af 14-årig pige i shoppingcenter
  11 juni 2018 kl. 12.59
  16-årig mand tiltalt for voldtægt af 14-årig i shoppingcenteret Broen Shopping i Esbjerg i marts.
  En 16-årig afghansk mand er tiltalt for voldtægt mod en 14-årig pige. Voldtægten er ifølge anklagemyndigheden ved Syd- og Sønderjyllands Politi begået den 31. marts i år på et toilet i Broen Shopping i Esbjerg. Sagen er berammet fire dage ved retten i Esbjerg i slutningen af juni og begyndelsen af juli.
  Den 16-årige er ved et retsmøde mandag blevet fortsat varetægtsfængslet, indtil dommen afsiges. Den 16-åriges forsvarer har kæret den fortsatte fængsling.
  Anklagemyndigheden har samtidig opgivet at rejse tiltale mod en 20-årig afghansk mand, som var sigtet for forsøg på voldtægt ved samme lejlighed af en anden 14-årig pige. 
  Den 20-årige vil dog fortsat være varetægtsfængslet på grund af andre forhold, han er sigtet for.
  
  